क्यूबा में खत्म हुई अमेरिकी कॉन्ट्रैक्टर की सुनवाई  
क्यूबा में सरकार विरोधी गतिविधियों में शामिल होने के आरोप में एक अमेरिकी कॉन्ट्रैक्टर के खिलाफ चल रही सुनवाई खत्म हो गई।
क्यूबा में सरकार विरोधी गतिविधियों में शामिल होने के आरोप में एक अमेरिकी कॉन्ट्रैक्टर के खिलाफ चल रही सुनवाई खत्म हो गई। लेकिन इसके फैसले के बारे में अभी कोई घोषणा नहीं की गई है। दोषी पाए जाने पर उसे 20 साल तक की सजा हो सकती है।  सरकार की तरफ से कल जारी किए गए बयान में कहा गया है कि सुनवाई के दौरान ऐलेन ग्रॉस ने कुछ गलतियां स्वीकार की है और उसे क्यूबा भेजने वाली कंपनी पर उसे फंसाने का आरोप लगाया है। गौरतलब है कि मैरिलैंड के निवासी 61 वर्षीय ग्रॉस को क्यूबा में संचार उपकरण लाने के आरोप में 2009 के दिसंबर में गिरफ्तार किया गया था।